cyanic-selkie/wikianc huggingface dataset:
Andreas Bloch
Andreas Schelven Schroeter Bloch var ein norsk teiknar, målar og illustratør, fødd i Skedsmo. Han laga ei mengd portrett, måla historiske og militære motiv, og var elles karikaturteiknar, kostymedesignar og målar av postkort.
Liv og gjerning
Bloch var son til ein offiser. Sjølv gjekk han i 1878-79 på Knud Bergslien sin målarskule i Kristiania, og studerte deretter vidare i Düsseldorf i 1880–81. Etter han etablerte seg i den norske hovudstaden, var hans kunstnariske verksemd i hovudsak konsentrert om portrettmåleri og historiemåleri. Blochs mest prestisjetunge oppdrag var måleriet som viser kroninga av kong Haakon og dronning Maud i 1906.
Militærmåleriet var ein populær sjanger i europeisk måleri då Bloch var aktiv. Særleg gjaldt det militære hendingar i samtida, men det gjaldt også for historiemåleriet. Bloch tok opp sjangeren i Noreg, men vart meir eller mindre ståande isolert i heimlandet. Han var i mange år illustratør i Folkebladet og illustrerte ei rekke bøker. Boka ''Syv-aars-krigen for 17. mai 1807–1814'' av Henrik Angell er kanskje det mest kjende verket som Bloch illustrerte. Som illustratør av historiske verk er Bloch ein av de fremste i landet. Utan å vere av dei berømte kunstnarane i Noreg, har Bloch vore ein av dei som sterkast har prega folks visuelle oppfatning av norsk historie, særleg historia i åra kring 1800. Han var elles ein flittig teiknar av postkort, og ein mykje aktiv karikaturteiknar i moroblad som Krydseren, Vikingen, Tyrihans og Korsaren.
Då Postvesenet skulle uniformerast, teikna Bloch utkast til uniformer. Det same gjaldt då Skogvesenet i 1900 fekk uniformer. Han teikna fleire byvåpen, mellom andre for Horten og Ålesund. Bloch teikna kostymar for Christiania Theater og seinare for Nationaltheatret.
Tretrollmannsturneringen
Tretrollmannsturneringen (engelsk The Tri-Wizard Tournament) er ei fiktiv turnering i Harry Potter-bokserien. Det opphavlege målet er å knyte band mellom studentar frå ulike skular for å skape venskap og fred. Den byrja fyrst å bli arrangert på 1500-talet. Prøvane i turneringa varierer frå gong til gong, og kan vera livsfarlege. Om ein melder seg på og blir vald som forkjempar, står ein åleine. Premien for forkjemparen som vinn tevlinga er 1000 galleonar.
Turneringa i Harry Potter og Ildbegeret 1994-1995
Ettersom det hadde oppstått mange dødsfall og skadar i Tretrollmannsturneringa hadde ikkje tevlinga blitt halden på lenge, men i 1994 blir tevlinga gjennomgått og sikra av Bartimus Kroek og Ludo Humbag, som begge jobbar i Magidepartementet. I Harry sitt fjerde år på Galtvort i 1994/1995, blir Tretrollmannsturneringa arrangert på Galtvort med dei andre trolldomsskulane Dumstrang og Beauxbaton. For å velje forkjemparar til turneringa skal alle over 17 år som ønskjer å delta, skrive namnet sitt på ein bit pergament, som dei slepper i Ildbegeret. Når namnet til Harry på mystisk vis blir trekt opp frå Ildbegeret blir han vald som den fjerde forkjemparen. Dei tre som opphavleg blei vald til å vere med er Fleur Delacour, Fredrik Djervell og Viktor Krumm.
Den fyrste prøva
I den fyrste prøva er oppgåva å kome seg forbi ein drake som kvar forkjempar får utdelt, og få tak i gullegget som draken vil prøve å beskytte. Drakane som blei brukt i prøva vart:
Alle bekjemparane klarte å få tak i sitt egg, som dei ville finne hjelp til å kunne klare den neste prøva på.
Den andre prøva
I den andre prøva skulle alle bekjemparane dukke ned i sjøen utanfor Galtvort for å hente ein skatt dei var blitt fråstolne dagen før prøva.
Den tredje prøva
Den tredje prøva skjer i ein labyrint som er sett opp på rumpeldunk-banen ved Galtvort. Dei fire konkurrentane sitt einaste hjelpemiddel er tryllestaven, som dei skal forsvare seg med mot dei mørke vesena som kan bli funne der. Målet er å finne pokalen som er gøymd inne i labyrinten. Den fyrste som rører ved pokalen vinn heile Tretrollmannsturneringa.
Krumë
Krumë er ein tidlegare bykommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Has.
Ved folketeljinga i 2011 hadde den dåverande bykommunen Krumë 6 006 innbyggjarar.
Tidlegare administrativ inndeling
Fram til år 2000 var Krumë ein del av distriktet Has. Den dåverande bykommunen omfatta sjølve byen Krumë og busetnadene:
Pumpellyitt
Pumpellyitt er eit grønleg, epidotliknande mineral, eit monoklint kalsium-magnesium-aluminiumsilikat Ca2MgAl2(SiO4)(Si2O7)(OH)2·H2O.
Det er ganske utbreidd i ulike slags bergartar. Det opptrer òg fleire stader i Noreg.
Mineralet er kalla opp etter R. Pumpelly, 1837–1923, som var ein amerikansk geolog.
Burnett Island
Burnett Island er ei klipperik øy som ligg nord for Honkala Island og den største øya i Swain Islands. Ho vart først fotografert frå lufta av U.S. Navy Operasjon Highjump, 1946–47, ho vart landmålt i 1957 av personell på Wilkes Station under Carl R. Eklund. Ho vart namngjeven av Eklund etter løytnant (j.g.) Donald R. Burnett, U.S. Navy, som overvintra på Wilkes Station i 1957 under Det internasjonale geofysiske året.
Elsbethen
Elsbethen er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 24 km² og i kring 5 300 ibuarar. Omframt landsbyane Elsbethen og Glasenbach består kommunen av sju større og mindre grender.
Landsbyen Elbethen ligg ved austgrensa til byen Salzburg, 439 meter over havet.
Slaget ved Bloody Creek i 1711
Slaget ved Bloody Creek vart utkjempa den 21. juni 1711 under Dronning Anne-krigen. Ein Abenaki-milits klarte å overfalle britiske soldatar og soldatar frå Ny-England ved ein stad som vart kjend som Bloody Creek etter slaga som vart utkjempa der. Elva renn ut i Annapolis River ved dagens Carleton Corner i Nova Scotia, og var òg åstad for eit slag i 1757.
Slaget var ein del av eit forsøk frå leiarane i Ny-Frankrike på å svekke det britiske grepet om Annapolis Royal. Britane hadde erobra fortet året før og dei hadde berre så vidt kontroll over området. Slaget, der heile den britiske styrken vart fanga eller drepen, gav mot til franskmennene og deira indianske allierte som blokkerte Annapolis Royal. Utan tunge våpen, klarte derimot ikkje styrken å angripe fortet med stor effekt, og gav opp omleiringa då britiske forsterkinga kom via sjøvegen.
Den afrikanske plata
Den afrikanske plata er ei jordskorpeplate som omfattar kontinentet Afrika, i tillegg til havskorpa som ligg mellom kontinentet og dei forskjellige midthavsryggane omkring.
Grenser
Vestsida er ei divergerande grense mot Den nordamerikanske plata i nord og Den søramerikanske plata i sør, med Den atlantiske midthavsryggen i mellom. I nordaust grensar plata tli Den arabiske plata, i søraust til Den indoaustralske plata, i nord til Den eurasiske plata og Den anatolske plata, og i sør til Den antarktiske plata. Alle desse er divergerande eller spreiande grenser utanom den nordlege grensa mot Den eurasiske plata (og utanom ein kort del nær Asorane, kalla Terceirarifta.
Delar
Den afrikanske plata består av fleire kratonar, som er stabile blokker av gammalt grunnfjell med djupe røter i mantelen, og mindre stabile terranar som kom i lag for å danne det afrikanske kontinentet under samlinga av superkontinentet Pangea for kring 550 millionar år sidan. Kraonane er, frå sør til nord, Kalaharikratonet, Kongokratonet, Tanzaniakratonet og Det vestafrikanske kratonet. Kratonane var spreidde og fråskilde i tidlege tider, men kom saman under den panafrikanske orogenesen og heldt saman etter at kontinentet Gondwana delte seg. Kratonane er knytte sama av orogenetiske belter, regionar med sterkt deformert fjell der dei tektoniske platenen har støytt saman. Saharakratonet har forsøksvis blitt identifisert som ein kraton som har løsna frå mantelen, men kan òg vere ei samling av jordskorpefragment som vart føydd saman under den panafrikanske orogenesen.
I somme området er kratonane dekte av sedimentære basseng, som Tindoufbekkenet, Taoudenibekkenet og Congobekkenet, der eldgammal jordskorpe ligg under nyare sediment. Platene omfattar skjersoneer, som Den sentralafrikanske skjersonen og rifter som Anzatråget.
Comandante Ferraz-basen
Comandante Ferraz-basen (portugisisk Estação Antártica Comandante Ferraz) er ein permanent antarktisk forskingsstasjon kalla opp etter offiseren i den brasilianske marinen, Luís Antônio de Carvalho Ferraz, som vitja Antarktis mange gonger med britiske forskarar og overtydde regjeringa si om å opprette eit eige brasiliansk forskingsprosjekt i Antarktis.
Basen ligg i Admiralty Bay på King George Island, nær tuppen av Den antarktiske halvøya, 130 km frå Sør-Amerika. Stasjon kom i drift frå 6. februar 1984 og består av modular ført til Antarktis med skipet «Barão de Teffé» (H-42 og fleire andre brasiliansk marineskip. Han kan huse opp til kring 60 personar, inkludert forskarar, teknikarar og støttepersonell, militære og sivile.
Historie
Comandante Ferraz-basen vart bygd på same stad som den gamle britiske «Base G», og dei forvitra trestrukturane frå den gamle basen står i sterk kontrast til dei lysegrøne og oransje metalliske strukturane i den brasilianske basen. Oppom basen ligg ein liten gravplass med fem krossar. Fire av dei er til minne om britar frå British Antarctic Survey (BAS), mellom anna ein baseleiar som forsvann på sjøen, og ein brasiliansk radiotelegrafist som døydde av hjarteattakk i 1990.
Den 25. februar 2012 vart det brann i maskinrommet som husar generatorane til stasjonen, og 70% av stasjonen vart øydelagd i brannen. To brasilianske soldatar mista livet i brannen, medan ein tredje vart skadd. Det tok kring to år bygge stasjonen opp att.
Klima
Sidan alle månadane av året har ein middeltemperatur under 10 °C, har Comandante Ferraz-stasjonen eit tundra-klima (Köppen ET). Årsmiddeltemperaturen på stasjonen er kring -2,8°C.
Grödig
Grödig er ein by og kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 23 km² og 7 200 ibuarar. Grödig ligg straks sør for byen Salzburg, 446 meter over havet.
Ingvald B. Aase
Ingvald Berentin Aase var ein norsk målarmeister og politikar frå Bergen. I åra frå 1922 til 1930 representerte han etter tur Arbeidarpartiet, Norges Kommunistiske Parti og atter Arbeidarpartiet på Stortinget.
Aase var son til ein bygningsmann/bordarbeidar. Frå ganske ung alder byrja han som målar, og tok fagbrev i 1907. I tida frå 1914 til 1923 leidde han samvirket Bergens Malerverksted. Han var formann i Malersvennenes forening i Bergen åra 1912-16, og Bergen faglege samorganisasjon i 1917. Elles var han styremedlem i avisa Arbeidet.
I 1930 vart Aase tilsett som sekretær i Norsk Bygningsarbeiderforbund. Tre år seinare vart han vald til formann i forbundet. Frå 1934 til han døydde i 1948 var han hovudkasserar i Landsorganisasjonen.
Kjelder
Stortingsbiografi
Den Norske Klub
Den Norske Klub er ein sosial klubb i London. Han vart stifta 17. mai 1887. Medlemmer av klubben er nordmenn busette i London eller britar med tilknyting til eller interesse for Noreg. Klubben er den eldste av sitt slag i Storbritannia, og er framleis ein viktig møteplass for det norske samfunnet i London.
I dag
I 1997 vart Norway House selt, og etter eit par år då klubben delte lokale med den danske klubben i London, flytta Den Norske Klub til Naval & Military Club, også kjent som The In and Out i 2000.
Dei noverende lokala til klubben ligg ved St James's Square, mellom Piccadilly Circus og Pall Mall. Han deler bygning, og har nært samarbeid, med The Naval and Military Club.
Kongeleg beskyttelse
Kong Haakon VII vart den fyrste beskyttaren for klubben. Kong Olav V var ærespresident frå 1957 til han døydde i 1991. Kong Harald V og dottera, prinsesse Märtha Louise, er æresmedlemmer i dag.
Buromskiy Island
Buromskiy Island er ei lita øy som ligg 0,3 nautiske mil sør for Haswell Island i Haswell Islands. Ho vart oppdaga og kartlagd av Australasian Antarctic Expedition under Mawson, 1911–14. Ho vart fotografert av den sovjetiske ekspedisjonen i 1958 og kalla opp etter N.I. Buromskij, ein hydrograf som mista livet sitt i Antarktis i 1957.
Abigail de Andrade
Abigail de Andrade var ein brasiliansk målar og teiknar.
Liv
Andrade blei fødd i småbyen Vila de Vassouras i den dåverande Rio de Janeiro-provinsen i Keisarriket Brasil. Ho studerte kunst ved Liceu de Artes e Ofícios do Rio de Janeiro, som i 1881 opna for kvinnelege studentar. Ho var elev av Angelo Agostini og Insley Pacheco. Ho laga måleri og teikningar, stilleben og portrett, frå dagleglivet i Rio de Janeiro.
I 1882 blei ho med i kunstnargruppa Sociedade Propagadora das Belas Artes. Ho deltok i utstillinga til gruppa med eit halvt dusin bilde, som ho fekk mykje ros for. I 1884 fekk ho ein gullmedalje for verk ved Salão Nacional de Belas-Artes, den nasjonale kunstutstillinga til Academia Imperial de Belas Artes.
Frå 1884 til 1888 stilte ho ut ved Salão Nacional i Rio de Janeiro, og i 1886 hadde ho separatutstillingar i husa til Costrejean og Vicitas. Kunstkritikaren Gonzaga Duque skreiv om henne at ho var ein profesjonell blant amatørkunstnarar, og ein moderne målar gjennom sine nyvinningar innan sine sjangermåleri frå dagleglivet.
Universidade do Estado de Minas Gerais
Universitetet i Minas Gerais (Universidade do Estado de Minas Gerais, UEMG) er eit universitet i Belo Horizonte i Minas Gerais i Brasil.
Det blei oppretta i Bahia i 1989.
Abigail de Andrade
Liv
Abigail de Andrade blei også kjend for sitt tragiske forhold til læraren Angelo Agostini (1843–1910). Han var gift, og forholdet skapte stor skandale i Rio då dei fekk eit barn saman, Angelina Agostini (1888–1973), som også blei målar. Paret flykta til Paris, der Abigail de Andrade fekk endå eit barn i april 1890. Både mor og barn døydde kort tid etter fødselen.
Jordan Rudess
Jordan Charles Rudess er ein amerikansk tangentspelar mest kjend som medlem av det progressive metalbandet Dream Theater og den progressive supergruppa Liquid Tension Experiment.
Han vart ein eksepsjonell pianist, men seint i tenåra fekk han interesse for rock, synth og populærmusikk. Med mykje motstand frå familien, som ville behalde eit klassisk vedunderbarn, tok han til slutt steget ut i synth-verda, der han enda opp som tangentspelar i bandet Dream Theater i 1999. Sidan har han halde seg til det bandet, med sideprosjekter som unntak. Hans kanskje mest kjente sideprosjekt er Liquid Tension Experiment, som òg har med Dream Theater-medlemmane Mike Portnoy og John Petrucci.
Krasnovisjersk
Byen voks ut av busetnaden Vizjaikha (russisk: Вижаиха). Han fekk bystatus i 1942.
Villportulakkslekta
Villportulakkslekta (Claytonia) er ei slekt av dekkfrøplantar frå Asia, Nord-Amerika og Sentral-Amerika. Lauvet er rikt på vitaminar, og kan brukast som mat i rå eller varmebehandla form. Rotknollane kan brukast som poteter.
Namn
Det botaniske namnet på slekta er etter John Clayton, som samla døme på ulike planteartar i Nord-Amerika og delte dei ut til botanikarar i Europa.
Skildring
Plantane er nokre få centimeter høge og litt kjøtaktige. Blomane er kring 2,5 cm i diameter.
Utbreiing og leveområde
Slekta er særleg kjend frå fjellrekkjer i Asia og Nord-Amerika. I den gamle verda finst ho nordvest til Kasakhstan, Mongolia og austlege Russland. Ho finst i mesteparten av det nordlege USA, og nokre artar finst i Guatemala.
Mount Frustum
Mount Frustum er eit stort pyramideforma platåfjell, 3100 moh, som ligg mellom Mount Fazio og Scarab Peak i den sørlege delen av Tobin Mesa i Victoria Land i Antarktis. Det vart namngjeve av den nordlege geologiske gruppa frå New Zealand, 1962–63, etter den kjeglestubb-liknande (frustum på engelsk) forma.
Villportulakkslekta
Utbreiing og leveområde
Claytonia perfoliata, ein art som er blitt kjend som miner's lettuce på engelsk, finst i fjellområde vest i Nord-Amerika. Han veks i fuktig jordsmonn, og føretrekk område som nyleg er blitt forstyrra.
Pyrargyritt
Pyrargyritt, mørkeraudgyldigerts eller antimonsølvblende, er eit blautt, mørkeraudt til svart mineral, eit sølvhaldig sulfosalt, Ag3SbS3, som krystalliserer trigonalt. Det er ein ganske viktig sølverts, til dømes i Chile og Mexico. I Noreg er det kjent mellom anna frå Kongsberg.
Villportulakkslekta
Taksonomi
Slekta var tidlegare rekna som del av portulakkfamilien (Portulacaceae), men med innføringa av det taksonomiske APG IV-systemet i 2009 blei ho flytta til familien Montiaceae. Fleire artar i slekta var tidlegare rekna til slekta Montia. I 2006 blei det gjeve ut eit inngåande studium av Claytonia.
Artar
I januar 2019 hadde Kew si Plants of the World Online-liste 33 godtekne artar: • Claytonia acutifolia Pall. ex Willd.
• Claytonia arctica Adams
• Claytonia arenicola L.F.Hend.
• Claytonia arkansana Yatsk., R.Evans & Witsell
• Claytonia caroliniana Michx.
• Claytonia cordifolia S.Watson
• Claytonia crawfordii Stoughton
• Claytonia exigua Torr. & A.Gray
• Claytonia joanneana Schult.
• Claytonia lanceolata Pursh
• Claytonia megarhiza (A.Gray) Parry ex S.Watson
• Claytonia multiscapa Rydb.
Nordsotho
Nordsotho (Sesotho sa Leboa) er eit bantuspråk eller ei språkgruppe som blir tala i Sør-Afrika, der det også er offisielt språk. Nordsotha har 4 208 940 talarar som hovudsakleg bur i provinsane Gauteng, Limpopo og Mpumalanga. Språket er ofte omtalt som sepedi, ettersom sepedi (eller pedi) er den mest utbreidde varianten. Det er også denne skrifspråket til nordsotho byggjer på. Den offisielle nemninga i dag er nordsotho.
Villportulakkslekta
Artar
• Claytonia nevadensis S.Watson
Nordsotho
Klassifisering
Nordsotho er nært i slekt med sesotho eller sørsotho, setswana, kgalagadi og lozi.
Villportulakkslekta
Artar
• Claytonia obovata Rydb.
Nordsotho
Klassifisering
Språket er delt inn i desse variantane:
Villportulakkslekta
Artar
• Claytonia ogilviensis McNeill
Nordsotho
Klassifisering
Desse er gjerne rekna som dialektar, men variantane pai,kutswe og pulana er såpass forskjellige at dei somme tider blir omtalt som «austsotho».
Villportulakkslekta
Artar
• Claytonia palustris Swanson & Kelley
Nordsotho
Bruk
Nordsotho er undervisingsspråk i grunnskulen. Det blir også send radio og fjernsynsprogram på språket.
Språkdøme
Artikkel 1 frå Menneskerettsfråsegna:
Villportulakkslekta
Artar
• Claytonia panamintensis Stoughton
• Claytonia parviflora Douglas
• Claytonia peirsonii (Munz & I.M.Johnst.) Stoughton
• Claytonia perfoliata Donn ex Willd.
• Claytonia rosea Rydb.
• Claytonia rubra (Howell) Tidestr.
• Claytonia sarmentosa C.A.Mey.
• Claytonia saxosa Brandegee
• Claytonia scammaniana Hultén
• Claytonia serpenticola Stoughton
• Claytonia sibirica L.
• Claytonia tuberosa Pall. ex Schult.
• Claytonia udokanica Zuev
• Claytonia umbellata S.Watson
• Claytonia virginica L.
• Claytonia washingtoniana (Suksd.) Suksd.
Criosfera 1
Criosfera 1 er ei brasiliansk forskingsstasjon for innsamling av atmosfæriske målingar for Det brasilianske instituttet for romforsking (INPE) for Det brasilianske antarktisprogrammet (PROANTAR).
Han vart innvigd den 12. januar 2012 og ligg på Unionbreen, på platået vest i Antarktis, 670 km frå Sørpolen og 2500 km sør for Comandante Ferraz-basen.
Ekspedisjonen som plasserte modulen som basen består av vart koordinert av Universidade Federal do Rio Grande do Sul (UFRGS) leia av professor Jefferson Cardia Simões.
Målet er å få heilautomatisk målingar inne på det antarktiske kontinentet. Målingane vert sende via satellitt til maskinar i Brasil.
Kristeen Young
Kristeen Young er ein amerikansk songar og tangentspelar frå Saint Louis i Missouri. Ho er kjend for den aggressive syngestilen som dekkjer fire oktavar.
Mjølberar
Mjølberar, støvberar eller pollenberar er ein plantedel som produserer pollen. Han er danna av eit meir eller mindre omdanna blad hjå frøplantar. Pollenberarane utgjer såleis den hannlege delen av blomen, andrøsium eller androecium. Pollenkorna blir danna i eigne behaldarar, pollensekkar, på pollenberarane.
Mjølberaren er laga av omdanna blad i blomen kalla pollenblad eller støvblad. Hjå nokre «primitive» plantegrupper kan ein fortsatt sjå bladkarakteren til organet.
Hjå nakenfrøingar sit pollensekkane som oftast i store tal på undersida av meir bladforma pollenberarar, pollenblad. Hjå dekkfrøingar består pollenberarane gjerne av ein stilk, pollentråd, og eit utvida parti i toppen, pollenknapp. Pollenknappen inneheld fire pollensekkar. Når pollenkorna er mogne, sprekk pollenknappen opp, anten med lengdespalter eller hol, og pollenet slepp ut. Hjå nokre plantar, som perikum, har mange pollentrådar vokse saman i buntar, medan knappane er frie. Hjå til dømes korgplantane er pollenknappane voksne saman til eit røyr, medan pollentrådane er frie.
Plantesystemet til Carl von Linné er i første rekke basert på talet på pollenberarar i blomen.
MF «Melderskin» (1985)
MF «Herdla», seinare «Nordfjord» og «Melderskin», er ei bilferje levert frå Mjellem & Karlsen i Bergen i mai 1985 til Rutelaget Askøy-Bergen. Ferja gjekk inn i ruta Kleppestø-Bergen mellom Askøy og Bergen, i tillegg til at ho vart brukt som nattferje Bergen-Mekjarvik i Stavanger. Då Askøybrua vart brukt og sambandet vart nedlagt, gjekk ferja i 1992-1993 som reserveferje for Kystveien Bergen-Stavanger.
I januar 1993 vart ferja selt til Fylkesbaatane i Sogn og Fjordane og omdøypt MF «Nordfjord». I 1993 og 1994 gjekk ho i rute Knarvik-Steinestø, innleigd av for Bergen Nordhordland Rutelag. I januar 1996 vart ferja kjøp inn av Hardanger Sunnhordlandske Dampskipsselskap (HSD) og gjeve namnet «Melderskin». Ho gjekk då mellom anna nokre år i ruta Halhjem-Sandvikvåg og seinare Våge-Halhjem.
Salus aegroti suprema lex
Salus aegroti suprema lex. Latin. ''Den sjukes vel er den høgste lov. Å hjelpa den sjuke går foran alt''. Eit uttrykk som skal vere lekjarnas credo.
Devisen er satt opp over hovuddøra tll Haukåsen psykiatriske sykehus, tildligare Haukåsen tuberkulosesykehus, nær Trondheim.
Fulcrum
Fulcrum er ein nunatak med ei høgd opp mot kring 2000 moh ved nordenden av Lever Nunataks i Wilkniss Mountains i Victoria Land i Antarktis. Plasseringa til nunataken får han til å sjå ut som eit omdreiingspunkt (fulcrum på engelsk) som Lever Nunataks virkar rundt. Det vart namngjeve av New Zealand Geographic Board i 1994.
Fajza
Fajza er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Has.
Ved folketeljinga i 2011 hadde den dåverande landkommunen Fajza 3 491 innbyggjarar.
Tidlegare administrativ inndeling
Fram til år 2000 var Fajza ein del av distriktet Has. Den dåverande landkommunen omfatta busetnadene:
I Still Do
I Still Do er det 23. studioalbumet til Eric Clapton, gjeve ut på det sjølvstendige Bushbranch Records/Surfdog Records. Albumet er ein kombinasjon av nye songar skrivne av Clapton, og nokre klassiske songar og nyare melodiar.
Albumet vart produsert av Glyn Johns, som hadde arbeidd med Clapton på Slowhand (1977) og Backless (1978). Plateomslaget er eit måleri av Clapton av Peter Blake, som òg hadde arbeidd med Clapton tidlegare.
Utgjeving
I Still Do vart annonsert 18. februar 2016. Albumet kom ut som digital nedlasting, på grammofonplate (som to plater) og CD. Albumet kom òg på ei avgrensa vakuumrøyrforma USB og ein CD i ein denim-boks med bonussongar. Bonussonane var mellom anna dei to eksklusive songane «Lonesome» og «Freight Train», i tillegg til ein 45 minuttar lang video med intervju og klipp av innspelinga, konsertopptak og anna, og 10 polaroidbilete av innspelinga.
Medverkande
Frå pressemeldinga.
Carl Størmer
Fredrik Carl Mülertz Størmer var ein norsk matematikar, geofysikar og nordlysforskar.
Biografi
Størmer vart utdanna cand.real. i 1898 og vart universitetsstipendiat i 1899. Han studerte matematikk ikkje berre ved Det Kongelege Fredriks Universitet i Kristiania, men òg ved Sorbonne i Paris (rettleiarar var Charles Émile Picard, Henri Poincaré, Paul Painlevé og andre) frå 1899 til 1900 og i Göttingen i Tyskland frå 1902.
Han vart professor i matematikk ved Det Kongelege Fredriks Universitet frå 1903, ei stilling han hadde fram til 1946. Størmer arbeidde ein periode som assistenten til Kristian Birkeland, og nordlysforsking opptok det meste av den vitskaplege karrieren hans. Han utvikla i 1909 saman med Ole Krogness eit spesielt kamera for å fotografere nordlyset.
Han vart gift med Adelaide (Ada) Clauson i 1900. Dei hadde fem born. To av dei – Leif og Per – vart seinare professorar ved Universitetet i Oslo; høvesvis som paleontolog/geolog og matematikar.
Størmer var aktiv amatørfotograf som tok mange fotografi av menneske på Karl Johans gate i hovudstaden i 1890-åra. Mange av bileta er av særs stor historisk interesse. Han arrangerte eigne fotoutstillingar i byen. Han nytta skjult kamera under jakka.
Vitskapleg produksjon
Dei fleste av dei matematiske arbeida hans handlar om talteori og funksjonsteori. Arbeidet sitt innan geofysikk delte han sjølv opp i følgjande hovudgrupper:
Pyrofanitt
Pyrofanitt er eit svart til djupraudt mineral med formel MnTiO3. Det dannar ein blandingsserie med ilmenitt, FeTiO3. Mineralet er relativt utbreitt i små mengder. I Noreg er det særleg kjent frå nefelinsyenittpegmatitt i området Langesundsfjorden–Larvik.
Det vart først skildra i 1890 frå ein førekomst i Harstigengruva i Filipstad i Värmland i Sverige.
For Emma, Forever Ago
For Emma, Forever Ago er debutalbumet til den amerikanske musikkgruppa Bon Iver. Det vart utgjeve 8. juli 2007 og spelt inn mellom november 2006 og januar 2007.
Gjinaj
Gjinaj er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Has.
Ved folketeljinga i 2011 hadde den dåverande landkommunen Gjinaj 1 106 innbyggjarar.
Tidlegare administrativ inndeling
Fram til år 2000 var Gjinaj ein del av distriktet Has. Den dåverande landkommunen omfatta busetnadene:
Ramnes kyrkje
Ramnes kyrkje er ei langkyrkje i Tønsberg kommune i Vestfold og Telemark.
Skipet og koret (av stein, men med bindingsverk i gavlane) er frå 1100-talet, medan sakristiet (også av stein) kom til på 1600-talet. Då fekk kyrkja òg våpenhus og takryttar (både av tre). Kyrkja vart restaurert omkring 1930.
På kyrkjegarden står eit kombinert bårehus og servicebygg frå 1957.
Cetirizin
Cetirizin er òg hovudmetabolitt av preparatet hydroksin, og skil seg frå dette berre gjennom ei hydroksylgruppe erstatta av ei karboksylgruppe. Dette gjer at cetirizin ved normal pH-verdi i kroppen verkar som zvitterjon. Molekyla er så polare at cetirizin ikkje går gjennom blod-hjerne-barrieren i merkbar utstrekning. Difor vert ein ikkje søvnigare av dette enn av hydroksin.
Stillehavsplata
Stillehavsplata er ei jordskorpeplate som ligg under Stillehavet. Med eit areal på 103 millionar kvadratkilometer er ho den største jordskorpeplata.
Nordaustsida dannar ei divergent grense med Explorerplata, Juan de Fuca-plata og Gorda.plata, som kvar for seg dannar Explorerryggen, Juan de Fuca-ryggen og Gordaryggen. Midtvegs på austsida grensar ho med Den nordamerikanske plata langs San Andreas-forkastinga, og ein grense med Cocosplata. Søraustsida er ei divergent grense med Nazcaplata som dannar Aust-Stilehavsryggen.
Sørsida er ei divergent grense med Den antarktiske plata som dannar Stillehavs-Antarktisryggen
Vestsida grensar mot Okhotskplata ved Kuril-Kamtsjatka-gropa og Japangropa, og dannar ein konvergent grense med subduksjon under Filippinhavsplata som har skapt Marianagropa. Ho har ei transform grense med Carolineplata og ein kollisjonsgrense mot Nord-Bismarckplata.
I sørvest er grensa komplisert, men generelt konvergerande med Den indoaustralske plata, med subduksjon under denne plata nord for New Zealand som dannar Tongagrupa og Kermadecgropa. Alpineforkastinga markerer ei transform grense mellom desse to platene og lenger sør glir Den indoaustralske plata under Stillehavsplata og dannar Puysegurgropa. Den sørlege delen av Zealandia. som ligg aust for denne grensa, er den største blokka av kontinentalskorpe for plata.
Nordsida er ei konvergent grense som glir under Den nordamerikanske plata og dannar Aleutargropa og den tilhøyrande øygruppa Aleutane.
Kiukaiskulturen
Kiukaiskulturen er ei kulturgruppe frå yngre steinalder. Kiukaiskulturen sitt område går frå kysten ved Kvarken til dagens Viborg, men han er hovudsakeleg konsentrert til sørvestre Finland. Det har også vore gjort funn på Gotland, Åland og i Hälsingland i Sverige. Kulturen har fått namn etter funn gjort av Matti Kauppinen i Uotimäki i Kiukainen. Kiukaiskulturen kan daterast til ca. 2400-1500 f.Kr. Han blir sett på som ei samansmelting av stridsøkskulturen og den kamkeramiske kulturen.
Økonomien var basert på jakt og fiske. Keramikken er prega av flatbotna kar med tverrbandornamentik, groper og kamornament i varierande kombinasjonar. Tekstilkeramikk er òg vanleg i funna.
Okhansk
Okhansk (russisk Оха́нск) er ein by i Perm kraj i Russland med om lag 8000 innbyggjarar. Han ligg på høgre (vestre) bredda av elva Kama, rundt 600 km sørvest for Perm.
Kiukaiskulturen
Mogleg tilknytting til Hedningahällan
På Hedningahällan i den svenske kommunen Hudiksvalls finst ein steinaldersbuplass på ei høg klippe som på buplasstida var ei øy ved kysten. Funn av økser og keramikk daterer buplassen til mellomneolitisk-seinneolitisk tid. Keramikken har vorte sett på som knytt til kiukaiskeramikk, men han kan, som annan samtidig keramikk på den mellomnorrlandske kysten, utgjera ei lokal, innanlandsk gruppe. Beinfunna viser at plassen vart befolka av kobbejegarar. Hedningahällan vart seinst undersøkt 1984.
Okhansk
Han vart første gong nemnt i 1547 som landsbyen Okhannoje (russisk: Оха́нное), han vart òg kalla Okhanskoje (russisk: Оха́нское) eller Okhan (russisk: Оха́н eller Оха́нь). Han fekk byrettar i 1781.
Midtaustenmusikk
Midtaustenmusikk dekkjer musikk i eit stort område frå Marokko til Iran. Dei forskjellige nasjonane i regionen omfattar dei arabiske landa i Midtausten og Nord-Afrika, dei iranske tradisjonane i Persia, hebraisk musikk frå Israel, armensk musikk, dei varierte tradisjonane innan kypriotisk musikk, musikk frå Tyrkia, tradisjonell assyrisk musikk og musikk frå berberar frå Nord-Afrika og koptarar i Egypt. Ein reknar det slik at musikkstilane frå Midtausten har påverka indisk musikk og musikk i Sentral-Asia, Spania og Balkan.
Ofte kan meir tradisjonell midtaustenmusikk vare frå ein til tre timar, og byggjer opp ei spaning til musikken når eit klimaks, eller tarab, som kjem frå det arabiske omgrepet طرب tarraba.
Ray Clemence
Raymond Neal Clemence var ein engelsk fotballspelar frå Skegness. Han var med om å vinne den engelske ligaen fem gongar og europacupen tre gongar som Liverpool-spelar, og både den europeiske UEFA-cupen og den engelske FA-cupen med Liverpool FC så vel som med Tottenham Hotspur. Clemence var Englands landslags-målvakt i 61 kampar.
Klubbspel
Clemence fekk sin ligadebut med tredjedivisjons-laget Scunthorpe United vårsesongen 1966. Sommaren 1967 vart han overført til Liverpool FC mot 18 000 pund. Dei tre fyrste sesongane fekk han lite speletid. Frå sesongstart i august 1970 hadde han burt på målvaktsplassen i 11 sesongar. Med Liverpool vann han i 1973 ligaen og UEFA-cupen, i 1974 FA-cupen og i 1976 på ny ligaen og UEFA-cupen. Våren 1977 tok han og Liverpool ligapokalen og for fyrste gong sigeren i den store europacupen. Året etter forsvarte Liverpool meistertittelen i europacupen, der etter vann laget ligaen i 1979 og 1980, før Clemence i 1981 var med på den tredje triumfen i europacupen for serievinnarar.
Sommaren 1981 skifta Clemence arbeidsgjevar. Han kosta Tottenham 300 000 pund og var der med om å vinne FA-cupen 1982, etter siger over Queens Park Rangers i finalen. To år seinare tok Tottenham seg til finalespel mot belgiske Anderlecht i UEFA-cupen, eit suksessfullt oppgjer Clemence ikkje tok del i, grunna skade. Ein akhilles-skade han fekk i ein fotballkamp i oktober 1987 gjorde at han la opp ved sesongslutt.
Landslagsspel
Clemence vakta det engelske målburet i 61 landskampar frå november 1972 til november 1983. Under EM i fotball 1980 spelte han fyrste og siste kampen til England, Peter Shilton den mellomste. Den 9. september 1981 måtte Clemence og landslags-lagkameratane reise heim med tap frå Oslo, ettersom Noreg sigra med 2-1 i VM-kvalifiseringskamp på Ullevål stadion. Under Fotball-VM 1982 i Spania sleit Clemence reservebenken.
Okeanider
Okeanider (Okeanos-døtrene) er ei gruppe hav- eller vassnymfer i gresk mytologi. Dei er døtrer av titanane Okeanos, ei lekamleggjering av urstraumen som omsluttar verda, og Tethys, opphavet til ferskvatn.
Okeanidene er ein type undriner - kvinnelege, menneskeforma vesen som lever i hav og vatn. Ifølgje Hesiod finst det 3000 av dei, og dei finst over heile verda og i havdjupnene. Andre opprekningar gjev lågare tal; Hyginus nemner til dømes berre 17. Brørne deira er også mange i talet og er vernegudar for elver.
Mange av okeanidene er knytt til havguden Poseidon. Det blir fortald at på dagar med solskin kunne ein få glimt av okeanider på havflata. Dei køyrde i skumsprutande vogner trekte av hippokamposar og pynta med blomar og kransar.
Det var vanleg for sjøfolk å tilbe okeanider med offer for å verna seg mot uvêr og ulukke på havet. Argonautane ofra mjøl, olje, honning og okser til dei før dei la ut på ferda si for å henta det gylne skinnet.
Okeanider i nyare tid
Den finske komponisten Jean Sibelius skreiv eit orkesterverk kalla Aallottaret (Okeanidene) i 1914.
Wagner-Werk-Verzeichnis
Wagner-Werk-Verzeichnis (WWV) er en forteikning over verka til komponisten Richard Wagner. Ho omfattar 113 musikkverk og blei utarbeidd av John Deathridge, og, og gjeven ut av Schott Music i 1986.
Sul tsin iare
«Sul tsin iare» (georgisk skrift სულ წინ იარე, norsk 'gå på') er ein rockeballade frå 2019 som vert framført av den georgiske songaren Oto Nemsadze. Songen var det georgiske bidraget til Eurovision Song Contest 2019 i Tel Aviv i Israel. I Eurovision hadde songen fått den engelske tittelen «Keep on Going», medan teksta i songen var på georgisk.
Wagner-Werk-Verzeichnis
Forteikninga inneheld dokumentasjon samla frå Wagner sine originalar: manuskript, utkast, skisser, fyrste renskrift av tekstane til Wagner, om utføring av komposisjonane, forskjell mellom skisser, partitur, klaverversjonar osv. Det blir også gjeve rettleiing om publiserte verksutgåver og forklaringar på tilbliing og oppføringspraksis til alle 113 verka.
Sul tsin iare
Om songen
«Sul tsin iare» var ein av tre låtar som tevla om å verta det georgiske bidraget til Eurovision Song Contest 2019. Songane vart fyrste gong framført under finalen av georgiske Idol, der både vinnarartist og vinnarsong skulle kårast. Den klåre vinnaren vart Oto Nemsadze og rockeballaden «Sul tsin iare». Teksta er på georgisk, men tittelen vart endra til engelske «Keep on Going».
Wagner-Werk-Verzeichnis
Andre verk
Verkforteikninga omfattar alt påviseleg materiale som Wagner sette ned på papir, også slikt som er delvis tapt eller som han sjølv øydela. WWV 1 er Wagner sitt fyrste forsøk på eit dramatisk verk, sørgespelet Leubald. I 1989 fekk dette verket ei sein uroppføring på studioscena i Bayreuth. Forteikninga omfattar også små leilegheitsverk, som albumblad, dedikasjonar (t.d. Albumblatt für Betty Schott, WWV 108), fragment eller tekstar til tiltenkte komposisjonar som det ikkje blei noko av, til dømes Jesus von Nazareth, WWV 80. I tillegg er enkelte omarbeidingar av verk av andre komponistar, som Christoph Willibald Gluck sin Iphigenie en Aulide (WWV 77), som i flere tiår var den versjonen som blei spelt mest på europeiske scener, og ei omarbeiding av Mozart sin Don Giovanni (WWV 83) og mykje anna.
Sul tsin iare
Om songen
«Sul tsin iare» er komponert av Roman Giorgadze, medan Diana Giorgadze har skrive teksta. Songen er ein patriotisk kampsong om å stå saman, ikkje å gje opp og å halda fram. Denne bodskapen var understreka i musikkvideoen som vart sloppen 8. april 2019. I videoen ser ein menneske som er skilte frå kvarandre med piggtrådgjerde. Videoen vert avslutta med at Nemsadze går over Enguri-brua som skil Georgia og utbrytarrepublikken Abkhasia.
Omleiringa av Colonia del Sacramento
Omleiringa av Colonia del Sacramento var ei mislukka omleiring i 1704 av spanske styrkar av den portugisiske kolonibyen Colonia del Sacramento, ovanfor Buenos Aires og no i Uruguay. Fire tusen innfødde og 650 spanjolar, leia av guvernøren i Buenos Aires, Don Alonso Juan de Valdes e Inclán, og Baltasar García Ros, kringsette byen frå seint i 1704. Ei veke etter eit mislukka frontalåtak, tidleg i februar 1705, forlet portugisarane Colonia del Sacramento.
Sul tsin iare
Om songen
Songaren Oto Nemsadze sa: «Det er ikkje lett for meg å sjå piggtråd som representant for regionen som er okkupert for augneblinken. Eg trur ikkje nokon vert verande likeglad etter å ha sett denne musikkvideoen. Hovudbodskapen er at det ikkje er nokon delte regionar i Georgia. Ein gong vil desse piggtrådgjerda øydeleggjast, og vi skal alle syngje saman.» Regionane Nemsadze siktar til, er Sør-Ossetia og Abkhasia, som med russisk hjelp braut ut av Georgia i 2008. Dei to republikkane erklærte seinare sjølvstende, men nesten ingen land har anerkjent dei som suverene statar. Songen inneheld òg ei strofe på abkhasisk.
Eurovision Song Contest
I januar 2019 vart Georgia trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Georgia hadde startnummer 11. «Keep on Going» kom på 14. plass i sin semifinale og kvalifiserte seg ikkje til finalen laurdag 18. mai.
Melton Mowbray
Melton Mowbray (ofte berre kalla Melton) er administrasjonsbyen i distriktet Melton i Leicestershire i England. Han ligg ved elva Eye, som etter Melton er kalla Wreake. I 2019 hadde byen eit folketal på 27 670.
Byen er best kjend for sine særeigne paiar med svinekjøt, Melton Mowbray pork pie, og er ein av stadane det blir laga stiltonost på lisens. Han er òg kjend for meltonstoff, som først er nemnd i 1823. Det er eit tettvove ullstoff som er valka slik at det vert mjukt, og vert ofte nytta til ytterjakkar. Stoffet liknar mjuk vadmål.
Namn
Namnet kjem frå det gammalengelske Medeltone, med tydinga 'midtby omgjeven av små bygder' (som Milton og Middleton). Mowbray er eit normannarnamn på ein tidleg føydalherre her, Robert de Mowbray.
Historie
Ein kjend episode frå historia til byen har gjeve opphav til eit uttrykk; I 1837, då eit jaktlag leia av markien av Waterford feira jaktlukka, måla den kraftig rusa markien bokstaveleg talt fleire bygningar i Melton Mowbray raude. Dermed vart «å måle byen raud» eit uttrykk for å feste skikkeleg.
St. Mary's Church frå 1200-talet er den største soknekyrkja i Leicestershire. Ho har eit flott orgel, og det vert halde orgelkonsertar to gonger kvar månad. Av tidlegare organistar i kyrkja finn ein sir Malcolm Sargent.
Bymuseet, Melton Carnegie Museum, har blant anna fleire måleri med jakt- og sportsmotiv, og ein tohovuda kalv.
Melton Country Park er eit stort turterreng med ein innsjø, nær sentrum. I tillegg til piknikstader, naturstiar og leikeområde for barn finst det eit vitjingssenter der det er utstilt arkeologiske funn frå området.
Mount Fuller
Mount Fuller er eit fjell i Cathedral Rocks i Royal Society Range, med ei høgd opp mot 1925 moh mellom dei lågare delane av Zollerbreen og Darkowskibreen i Victoria Land i Antarktis. Det vart namngjeve i 1992 av Advisory Committee on Antarctic Names i samband med Chaplains Tableland etter kapteinløytnant William C. Fuller i U.S. Navy som var feltprest vinteren 1964 ved McMurdo-basen.
Janata Dal
Janata Dal er eit politisk parti i India som blei skipa av fraksjonar frå Janata-partiet, Lok Dal, Congress (S) og Jan Morcha i 1988 med V.P. Singh som partileiar.
Saman med regionale parti som Telugu Desam Party, DMK og Asom Gana Pa-rishad (AGP) leia partiet alliansen National Front som sigra over Kongresspartiet under leiing av Rajiv Gandhi ved parlamentsvalet i 1989. Alliansen fekk regjeringsmakt med støtte frå Det indiske kommunistpartiet (marxistisk) og Bharatiya Janata-partiet (BJP), og V.P. Singh blei statsminister. Partiet sat berre i regjering fram til 1990, men fekk regjeringsmakt på nytt 1996-1998.
Dresden-traktaten i 1699
Dresden-traktaten vart underskriven den 14. september 1699 og førebudde den store nordiske krigen. August den sterke allierte seg med Fredrik IV av Danmark-Noreg mot Karl XII av Sverige.
Raidet på Nassau
Raidet på Nassau var ein privat finansiert fransk-spansk ekspedisjon under den spanske arvefølgjekrigen leia av Blas Moreno Mondragón og Clause Le Chesnaye. Den samla bourbonske styrken gjekk til åtak på Nassau, hovudstaden i engelske Bahamas ei tid og ein viktig base for sjørøvarverksemd for engelske sjørøvarar som hadde som mål å ende sjørøvarverskemda i Karibia mellom Cuba og Saint-Domingue. Byen Nassau vart raskt teken plyndra og brend ned. Fortet i Nassau vart riven ned og den engelske guvernøren, med alle dei engelske soldatane, vart førte bort som fangar. Eit år seinare gjekk den nye engelske guvernøren Sir Edward Birch i land på Nassau og fann øya så forlaten at han vart tvungen til å ta skipet sitt heim att.
Raidet
Offiserane frå Spania og Frankrike, som såg Nassau som ein trussel for dei begge, sette i gang eit fransk-spansk tokt av franske sjørøvarar og spanske soldatar ombord på to fregattar, eit kommandert av Blas Moreno Mondragón og det andre av Claude Le Chesnaye. Dei overraska 250 engelske innbyggjarar i hovudstaden i New Providence og tok livet av meir enn 100, tok 22 kanonar og reiv ned alle festningsverka, før dei vendte attende til Santiago de Cuba eit par dagar seinare med 80-100 fangar. Mellom dei var guvernør Ellis Lightwood.
Etterverknad
Dei engelske innbyggjarane trekte til skogen til faren var over. Då dei kom attende fann dei øya fullstendig i ruinar og redusert til ein ørken. Dei flytta så til andre busetnader. England hadde så få forretningar med New Providence at dei ikkje ein gong kjende til katastrofen då det skjedde. Edward Birch var utpeikt som ny guvernør, men då han kom til Nassau fann han øya aude, så han måtte reise heim att utan å ha starta stillinga si. Eit anna fiendtleg raid i 1706 etterlet berre 27 familiar att på New Providence Island.
Kjelder
''
Endre Witzøe
Endre Magnus Witzøe var ein norsk skipsmeklar og politikar frå Kristiansund som representerte Møre-byane og Høgre på Stortinget i tida 1925-33.
Måleininga jin
Jin ei gammal kinesisk måleining for masse. Eininga har vorte mykje nytta i Aust-Asia med litt ulike namn. Catty (av malayisk kati) er det engelsk namn på måleininga. 1 jin vart i 1929 fastsett til å vere 0,5 kg, då Kina vart medlem av Meterkonvensjonen. Denne vart offisielt kalla metrisk jin. Tidlegare var 1 jin, eller shih jin, lik 1 1/3 pound eller kring 0,6 kg og var delt inn i 16 liang.
Endre Witzøe
Witzøe var medlem av Kristiansund bystyre åra 1923-28. Frå 1925 til 1933 møtte han på Stortinget som representant frå kjøpstadene Ålesund, Molde og Kristiansund, vald på eit Høgre-program. På Stortinget var han medlem av Jarnbanekomitéen 1925-27, formann i Lønningskomitéen 1928-30 og medlem av Administrasjonskomitéen 1931-33.
Dome
Ein dome eller ein dom er ei avlang eller kuppelforma kvelving som til dømes oppstår i vulkanske massar eller folda bergartslag. Laga i ein dome buler oppover i midten, og om toppen av domen har erodert bort, vil ein få ei rekkje konsentriske lag som vert gradvis eldre innover mot dei eldste bergartane i midten. Mange geologiske domar er for store til at ein kan studere dei frå overflata, og kjem berre til syne på kart.
Under leiting etter petroleum undersøker ein gjerne domestrukturane i sedimentære bergartar, fordi det er høve for at olje eller naturgass kan ha samla seg under eit tettande lag. I Ekofiskområdet er fleire av førekomstane knytte til domar som ligg oppå saltdiapirar.
Leopold
Leopold er eit mannsnamn og slektsnamn av tysk opphav. Det er sett avleidd av dei gammalhøgtyske orda leud, liut ('folk') og bald ('djerv'). Variantar av namnet er tyske Leudbald og Liupold med kortforma Poldi, fransk Léopold og italiensk, portugisisk og spansk Leopoldo.
Leopold har dansk og svensk namnedag den 15. november.
Mexicansk musikk
Mexicansk musikk er særs mangfaldig og omfattar ei rekkje sjangrar og stilar. Musikken er påverka av forskjellige kulturar, men mest merkbart er kulturen til mexicanske urfolk og Europa.
Mange tradisjonelle mexicanske songar er kjende verda over, som den første internasjonale hitten til María Grever, «Júrame» og songen hennar «Te quiero dijiste», skriven for ein Esther Williams-film frå 1944, «La Noche de los Mayas», Huapango de Moncayo, «Sinfonía India», «Sobre las olas», «La sandunga», «Cielito lindo», «Bésame mucho», «Perfidia», «Solamente una vez» (engelsk versjon kalla «You Belong to My Heart»), «Esta tarde vi llover» (engelsk versjon kalla «Yesterday I Heard the Rain»), «Somos Novios» (engelsk versjon «It's Impossible»), «¡Ay, Jalisco, no te rajes!» og «Jesusita en Chihuahua»,
Andre kjende songar er «México lindo y querido», «Jarabe tapatío», «La Bamba» og «La Cucaracha».
Vear arbeidskyrkje
Vear arbeidskyrkje er ei arbeidskyrkje på Vear i Tønsberg i Vestfold. Kyrkja vart oppført i 1993 og vert driven av Vear og Hognes kirkeforening.
Det er ikkje kyrkjegard attmed kyrkja, men det er ønskje frå kommunen si side om gravplass i nærleiken.
Kiukainen
Kiukainen (eldre svensk Kiukais) er ein tidlegare kommune i landskapet Satakunta i Finland. Kommunen vart slått saman med byen Eura 1. januar 2009.
Kiukainen har to tettstader, Eurakoski og Panelia, den første av desse var tidlegare kommunesenter. Elva Eurajoki, som kjem frå Pyhäjärvi i Säkylä, går på kyrkjestaden i lag med Köyliönjoki, som kjem frå Köyliönjärvi.
Dei eldste arkeologiske funna frå Kiukainen er frå sein steinalder, dei har gjeve opphavet til namnet Kiukaiskulturen. Det er også seinare funn i Kiukainen, m.a. gravrøysa i Paneli, frå bronsealderen.
Bakhun
Bakhun, også kalla bakhon, bak, hon eller hun, er det ytste stykket av trestokkar som er blitt saga opp til plank og bord. Det har derfor berre ei skoren side, medan den andre kan vera borkdekt. Bakhun er eit biprodukt ved trelastproduksjon, men har ei rekkje bruksområde.
Tidlegare brukte ein gjerne bakhun til å byggja skur, kassar, skore til lekter eller stavar til tønner og liknande. Det har også mellom anna vore brukt til å driva dampsager.
Pyrofyllitt
Pyrofyllitt er eit mineral med sjiktgitterstruktur, eit aluminiumsilikat, Al2Si4O10(OH)2, som finst i metamorfe bergartar. Det liknar talk og har tilsvarande bruksområde, men vert føretrekt framfor talk som beresubstans for insektmiddel. Produksjon finst i Nord-Carolina i USA..
Ein finkorna, tett varietet blir kalla agalmatolitt.
Det er sjeldan i Noreg.